I marts 2017 kommer en dengang seks-årig dreng hjem fra en spejderlejr og fortæller sine forældre, at han er blevet kysset af en spejderleder.

Forældrene går til politiet, og drengen bliver videoafhørt. Den 16.marts 2017 bliver den dengang 46-årige Per Pedersen anholdt i sit hjem i Rødovre.

Han fortæller betjentene, at han har begået seksuelle overgreb både i en spejderklub og i den børnehave, hvor han arbejder. Han fortæller, at han har filmet en del af disse overgreb. Allerede ved anholdelsen fortæller Per Pedersen, at der også er tale om grove seksuelle overgreb.